Delaj Sam
Delaj Sam (krievu: Делай Сам — 'dari pats') ir žurnāls krievu valodā praktiskiem cilvēkiem, kuri aizraujas ar remontdarbiem. Iznāk kopš 2006. gada reizi mēnesī. Žurnālu izdod mediju koncerna "Diena" paspārnē esošā izdevniecība "Dienas žurnāli". Galvenais redaktors — Mārtiņš Šmits. Žurnālā tiek publicēti raksti par mājas labiekārtošanu: remontdarbi un būvniecība, mēbeļu dizains, dārza izveide. Katru mēnesi žurnālā tiek publicēti raksti šādās rubrikās: Jaunumi — inventāra un materiālu apskats; Prasiet mums — lasītāju jautājumi un redakcijas atbildes; Ceļvedis — remonta un celtniecības materiālu detalizēta analīze; Mācību kurss — ekspertu padomi soli pa solim: kā veicams konkrēts darbs; Lasītāju labākie padomi — lasītāju personīgā pieredze un idejas. Žurnāla devīze ir "Īsteno savas idejas!"